ปวดบริเวณด้านหลังเลยสะโพกขึ้นมานิดนึง เวลามีอาการปวดจะปวด แบบแป๊บแป๊บ ปวดร้าวลงไปถึงขา แล้วก็ช่วงบริเวณเอว แล้วก็ปวดทรมานมาก ไม่ว่าจะลองพลิกตัวท่าไหนหรือนอนท่าไหนก็ไม่หายปวด ปกติเวลาเป็นจะใช้พลาสเตอร์ปิดบรรเทาอาการปวดแล้วก็กินยาคลายกล้ามเนื้อ ทุกครั้งที่เป็นจะมีอาการท้องเสียร่วมด้วยแล้วก็ปัสสาวะลำบากเวลาปัสสาวะจะรู้สึก จะรู้สึกเจ็บ เปนหลายรอบแล้ว ทรมานมาก ได้ลางานตลอดเลย เกิดจากอะไรครับ
สวัสดีค่ะ อาการปวดบริเวณหลังด้านขวา สะโพก ช่วงเอว ปวดแปล๊บๆร้าวไปถึงขาดังกล่าวมานั้น อาจจะปวดจากกล้ามเนื้อหรือเส้นเอ็นบริเวณนั้นๆมีการอักเสบ การมีนรองกระดูกกดทับเส้นประสาท ภาวะปลายเส้นประสาทอักเสบหรือถูกกดทับ หรือมีกระดูกหักหรือเคลื่อนตามหลังการเกิดอุบัติเหตุโดยหากปวดร้าวลงมาที่ขา ยกขาแล้วมีปวดแปล๊บ กล้ามเนื้อที่ขาอ่อนแรง ปวดมากขึ้นสัมพันธ์กับการไอ หรือการเบ่งอุจจาระ อาจจะเข้าข่ายภาวะนรองกระดูกกดทับเส้นประสาทได้ แนะนำว่าควรไปพบแพทย์เพื่อตรวจเพิ่มเติม เพราะเป็นภาวะที่ควรได้รับการตรวจประเมินความรุนแรงและได้รับการรักษาด้วยยาหรือการผ่าตัดถ้ามีข้อบ่งชี้ต่อไปในเบื้องต้นพักการใช้งาน งดการเดินหรือยืนลงน้ำหนักนานๆ กินยาแก้ปวดเพื่อบรรเทาอาการได้